Якраз падчас гэтай сустрэчы спантанна ўзнікла добрая ідэя: правесці ў двары свята, на якое б, як у старыя добрыя часы, сабраліся ўсе суседзі. А чаму і не? Ладзяцца ж на Глыбоччыне святы вёсак, можна і ў мікрараёне яго правесці. Тым больш, практыка правядзення такіх мерапрыемстваў (старэйшае пакаленне глыбачан памятае такую традыцыю) існавала ў нашым раёне. Такую ідэю Алег Віктаравіч прапанаваў, а жыхары двух дамоў з радасцю яе падхапілі і вырашылі ў далёкую скрыню не адкладваць.